तेलंगाना के सूखा प्रभावित इलाकों की समस्या जड़ से खत्म, जानिए कालेश्वरम प्रोजेक्ट के बारे में
तेलंगाना के सूखा प्रभावित इलाकों की समस्या अब जड़ से खत्म हो गई है। इस समस्या के हल के लिए गोदावरी नदी पर दुनिया के सबसे बड़े लिफ्ट इरीगेशन प्रोजेक्ट को तैयार किया गया है।
तेलंगाना: तेलंगाना के सूखा प्रभावित इलाकों की समस्या अब जड़ से खत्म हो गई है। इस समस्या के हल के लिए गोदावरी नदी पर दुनिया के सबसे बड़े लिफ्ट इरीगेशन प्रोजेक्ट को तैयार किया गया है। इस विशालकाय कालेश्वरम प्रोजेक्ट के जरिए गोदावरी नदी पर समुद्र तल से 600 मीटर ऊपर भीमकाय पंपिंग मशीन स्थापित की गई हैं। इन पंपों के जरिए गोदावरी नदी का पानी जलाशयों एवं नहरों में जमा किया जाता है। खास है कि इस पानी से न केवल सूखाग्रस्त इलाकों में निरंतर पानी भेजा रहा है, बल्कि आसपास मौजूद तलाबों और झीलों को भी पुनरुज्जीवित किया जा रहा है। गौरतलब है कि, विश्व के सबसे बड़े लिफ्ट इरीगेशन प्रोजेक्ट “कालेश्वम प्रोजेक्ट” का निर्माण भारतीय कंपनी Megha Engineering & Infrastructure Private Limited ने किया है। इस महत्वाकांक्षी प्रोजेक्ट को पूरा करने के लिए MEIL ने 15 विशालकाय पंपिंग स्टेशन तैयार किए, जिसमें कुल मिलाकार 104 पंपों की पंपिंग क्षमता 5,159 मेगावाट है। पंपों के ज़रिए नदी के पानी को इस्तेमाल करने का ऐसा नज़ारा दुनिया में कहीं देखने को नहीं मिलेगा।कालेश्वरम प्रोजेक्ट की भव्यता और तकनीक से प्रभावित होकर नामचीन डोक्युमेंट्री मेकर कोंडापल्ली राजेंद्रा श्रीवत्सा ने इस विषय पर फिल्म बनाने का निर्णय लिया। ‘Lifting a River’ नाम की इस फिल्म को बनाने में करीब 3 साल का समय लगा। इस फिल्म में कालेश्वरम प्रोजेक्ट के हर फेज़ को कैपचर किया गया है। ‘Lifting a River’ डोक्यूमेंट्री Discovery Channel पर 25 जून, 2021 को टेलीकास्ट की जाएगी।